Agim Aliu

U lind më 10 qershor 1971 në fshatin Balaj, Komuna e Ferizajit. Shkollën fillore e kreu në vendlindje, ndërsa të mesmen, gjimnazin në Ferizaj. Ka mbaruar studimet në Fakultetin Juridik në Universiteti i Prishtinës në Prishtinë dhe vijon studimet Master në Fakultetin Juridik të Universiteti i Prishtinës në Prishtinë. Po ashtu ka studiuar në Fakultetin e Mjekësisë në Prishtinë.

I rritur në një familje me traditë të atdhedashurisë qysh i ri ka vepruar në shërbim të çështjes kombëtare. Për shkak të aktivitetit politik-atdhetar, në vitin 1993, është keqtrajtuar nga pushtuesi serb, bashkë me motrën e tij, Sanije, e cila ka bërë dy herë burgun politik. Gjatë luftës ka qenë i rreshtuar në radhët e Ushtria Çlirimtare e Kosovës.

Njëri ndër themeluesit e Degës së Partia Demokratike e Kosovës në Ferizaj. 
Kryetar i Degës së Rinisë Demokratike të Kosovës në Ferizaj 2001-2003. 
Anëtar i Kryesisë së PDK-së në Ferizaj që nga viti 2001.
Aktualisht nënkryetar i degës së PDK-së në Ferizaj
Anëtar i Kuvendit të Komunës në të gjitha legjislacionet e pas luftës pra prej vitit 2000-2009.
Në legjislacionin 2007-2009 ka qenë Kryesues i Kuvendit të Komunës së Ferizajit.
Në mandatin legjislativ 2009-2013 është rizgjedhur Kryesues i Kuvendit të Komunës së Ferizajit, i përkrahur nga të gjitha grupet parlamentare të përfaqësuara në Kuvendin e Komunës së Ferizajt.
Është i martuar, baba i një fëmije.

Burimet
https://web.archive.org/web/20150330023044/http://live.kallxo.com/sq/pdk/Agim-Aliu-435
https://www.facebook.com/AgimAliu26?fref=ts
https://ferizaj24.info/tag/agim-aliu/

Kategoria:Politikanë
Kategoria:Kryetarë të Ferizajt
Kategoria:Absolventët e Universitetit të Prishtinës